rlitschk/wikidir huggingface dataset:
Da Alf Poier (* 22. Feba 1967 in Judnburg, Steiamoak) is a östareichischa Musika, Kabarettist, Mola, Philosoph und Autor. Wengam eignoatign Stil vu seim Kabarett und seine Büidln kau ma eam an Surrealistn nenna. Söiba sogt a, dass ea "müttalichaseits geboan" woan is, wos ma eam a glaubn deaf. Noch da Schui (1987-1995) hod ea untaschiadlichste Sochn ausprobiat, so woa ea unta aundarem Nochtwächta, Köina, Empfaungsdame, Obflussreiniga und eafoigreicha Laungstrecknläufa. 1995 hod ea in Graz beim Kleinkunstvogel sein easchtn Auftritt ois Karabettist ghobt und is glei Zwoata woan. Seithea hod ea einige Programme (unta ondam Zen, Mitsubischi) außabrocht und a Buach gschrim (Mein K(r)ampf). Bekaunnt woan is ea in gaunz Eiropa zweng seina Teilnauhme am Eurovision Song Contest 2003. Mit Weil der Mensch zählt, am Liadl im Steira Dialekt, in dem klane Hasal und die Frau Holle voakemman, hod ea de gaunze Vaaunstoitung vaoascht und is dabei sogoa nu guat aukemma. Ea hod in 6. Plotz erreicht, wofia ea si gschaumt hod, weil ea Easchta oda Letzta wean woit. 2005 woit ea wieda mitmochn, is oba am Abstimmungssystem vum ORF gscheitert. Ea hätt fost doppit so vüi Stimmen ghobt wia de "Siega", oba de hom weniga Gwicht ghobt. S'Karakteristische vu
Da Jimmy Donal Wales, Schbiznaum Jimbo (geboan im August 1966 in Huntsville in Alabama/USA), is a amearikanischa Intanet-Gscheftsmau, dea foa oim desweng berümt woan is, wai a s Wikipedia gründt und gros gmocht hod und a heit nu mosgeblich an deara Gschicht beteiligt is. Ea is a bai aundane Wiki-Projekde dabai, unta aundam a bai da unkomeazieln Wikimedia Foundation und bai da profit-oarientiatn Fiama Wikia Inc. In Jimbo Wales sei Fota hod a Graisslagscheft ghobt und sei Muada, de Doris, hod gemainsaum mid seina Grosmuata, da Erma, a kloane Priwatschui bedrim, de neta oa Klassnzima ghobt hod. Doat is a da Jimbo int Schui gaunga. De meara Zeid han neta fia Kinda in seina Schuischdufn gwen, wiaso a oiwai de ×ẕeaschde bis zua fiatn Klass bainaunda woa und schbeda daun de fünfde bis zua ochtn a. Priwat duad da Jimbo Wales heit gean sögin und ged gean aussi int Natua. Mid seina Frau Christine hod a a Dochda, de Kira. Arm Noch da ochtn Klass is a in de Randolph School gaunga, a Schui in Huntsville in Alabama, de oan fiat Uni foaberait. Ea söwa hod amoi dazöd, das de Schui fia sei Familie recht a daire Gschicht woa, owa
Welsch- und Sidtiroul (a Treant-Sidtiroul oder Trentino-Siditiroul) (italienisch Trentino-Alto Adige, bis 1972 Trentino-Tirouler Etschlond) isch die nerdlichschte Region va Italien. Sie isch 13.607 Quadratkilometa grouß und hot rund 1.051.951 Einwouner (2013). Die Londschoft isch schtork durch die Olpn gepräg, bsunders von die Dolomitn. Dor Hauptfluss isch die Etsch, auf de a der italienische Nome von Sidtiroul zrugggeat ("oubers Etschlond"). Haupstod von der Region isch Treant, die Funktionen von dr Hauptstod (Togungsort vom Regionalrot und Verwoldungssitz) toaln si Treant und Boazn. Die Region beschteat aus die zwoa autonomen Provinzn Sidtiroul und Treant (Trentino). Die Region hon an Sondeaschtatus. Dr sell garantiert a weitgehende Autonomie: in dor Gsetzgebung, in dor Verwoltung (Schual, Gsundheit), in die Finanzn. Dor Groaßtoal von de Kompetenzn von dr Region isch ober an die Provinzn ibertrogn gwurdn. Dr Fortbeschtond von dor Region isch rechtlich und politisch gsichort: Af dr oan Seit isch die per Verfossungsgsetz und Stootsvertrog mit Öschterreich ogsegnete Sotzung (Verfossung) von der Region Grundlog von dor Sidtirouler Autonomie. Und dorzua isch in dr Verfossung von Italien veronkert: Die Provinzn Trentino und Sidtiroul bildn die Region (Art.116, Abs.2). Defakto sein die zwoa in dr Region veroantn Provinzn als separate Regionen betrochtet: So weadn zum Beischpiel in die
A Hogg, aa Hogga oda Hoggn is a oids Weakzeig zan spoitn, zatein und forma vo Hoiz. Im Untaschied zua Hogg, wo zwoahende vawendd wead, is a Hagge (std. Beil) a kloane Hogg, wo ma oahendi nutzt. De traditioneje Hogg besteht aus am Hoizschoft und am Stoibladdl mit oana gschliffanan Schneid. Friara san Hogg aa ois Woffm eigsetzt worn. De US-Army vawendd heit no Hogg ois Weakzeig und Woffm (schaug: Tomahawk). De Hogg is oane vo de ejtastn Werkzeig ibahapts. Hogg gibts scho seit da Stoazeit. Do sans moast aus Feiastoa heagstejt worn und worn ned gschliffa. Spada hod ma Hogg aus Bronze, Kupfa und Eisn gmocht. Nebm da Funktion ois Werkzeig worn Hoff vo Ofang o aa Woffm. Dazua ham Hogg aa kuitischn Charakta ghobt, des wo ma aus da jingan Gschicht aa vo de Indiana kennt. Broadhogg, Hogg mit an broadn Bladdl Dexel, haufeamige Hogg Grompm, Spitzhogg und Hau in oam Hagge, kloane Hogg Hau (Fejdhau, Fejdhogg) Schnoatbrax, aa Sope, fias Beweng vo Baam Tomahawk, indianisches Hagge Gross-Klee, E. / Hochuli, S. (2002) Die jungsteinzeitliche Doppelaxt von Cham-Eslen. Gesamtbericht über einen einzigartigen Fund aus dem Zugersee. Tugium 18, 69-101 Gottfried Reissinger: Die Konstruktionsgrundlagen der Axt Parey, Hamburg 1959,
Da Adolf Hitler (* 20. Aprü 1889 in Braunau am Inn, Östarreich; † 30. Aprü 1945 in Berlin durch Suizid) wor vo 1933 bis 1945 Diktator vom Deitschn Reich. Ea is ab 1921 Parteichef vo da NSDAP, ab 1933 Reichskanzler und ab 1934 (nachm Doud vom Reichspresidenten Paul von Hindenburg) „Fiara und Reichskanzla“ (dt.: Führer und Reichskanzler) gwen. Da Hitler is 1913 aus seim Hoamatland Östarreich vua da Eiberuaffung ins K&K Heer af Minga ausgwaundat. A Joar spada hod da Erschte Wejdkriag ogfangt und er hod si glei am Ofang freiwillig ois Soidot fia Deitschland gmejdt. Nochm Kriag hod a in da NSDAP Karriere gmocht. Am 8. Novemba 1923 hod a vasuacht, in Bayern z putschen. Da Hitler-Putsch is oba vo da boarischen Polizei niedagschlogn worn. Da Richter Georg Neithardt wor nacha recht muid bei da Vahandlung gegan Hitler und seine Leit. Da Hitler hod bloß de Mindesstrof fiar an Houchvarot (fimf Joar) kriagt und am End ned amoi a ganzs Joar obgsessn. In da Hoft z Landsberg am Lech hod a nacha "Mein Kampf" gschriem. Ab 1929/1930 hod de NSDAP imma mehra Wählastimma in Deitschland kriagt und 1933 is a nacha Reichskanzla worn. Untam Hitler ham de Nationalsozialisten im
Engelsberg (boarisch aa: Engeschberg ghoaßn) is a Gmoa im obaboarischn Landkroas Traunstoa. Engelsberg is de neadlichste Gmoa vom Landkreis Traunstoa. Sie besteht aus 103 Ortschaftn, Weiler und Oaödn, de mit 92 km Gmoastraßn verbundn san. Des Kloster Baumburg hot bis zur Säkularisation 1803 umfangreichn Zehntbesitz in Engelsberg ghabt. Engelsberg hot zum Rentamt Burghausen und zum Landgricht Trostberg vom Kuafiastntum Bayern ghert. 1818 is mit'm Gmoaedikt de jetzige Gmoa entstandn, sie is durch Zsammalegung vo Eiting, Maisenberg und Engelsberg im Joa 1972 vagreßert worn. Auf dem Gebiet vo da Gmoa san 1970 1327, 1987 dann 1847, 2000 2721 2014 2579 und im Joa 2015 2574 Eihwohna zejt worn. Buagamoasta is da Lackner Martin. De Gmoasteuereinnahmen warn im Jahr 1999 umgerechnet 1147 T€, davo warn de Gewerbesteuereinnahmen (netto) umgerechnet 411 T€. Es hot 1998 nach da amtlichn Statistik im Bereich vo da Land- und Forstwirtschafd sechs, im produzierenden Gwerbe 454 und im Bereich Handel und Vakea 36 sozialversicherungspflichtig Bschäftigte am Arbatsort gem. In sunstige Wirtschafdsbereichn warn am Arbatsort 75 Personen sozialversicherungspflichtig bschäftigt. Sozialversicherungspflichtig Beschäftigte am Wohnort hots insgsamt 783 gem. Im verarbatendn Gewerb hots acht, im Bauhaptgwerb zwoa Betriebe gem. Dazua ham im Joa 1999 97 landwirtschafdliche Betriebe mit a landwirtschafdlich gnutzten
Friderfing is a Gmoa im obaboarischn Landkroas Traunstoa mit de Ortstei Friderfing, Biadling und Getzing. Se liegt im Salzachtoi und Rupertiwinke. In de Breves Notitiae aus da Zeit vo 792 - 798 n. Kr. is da Ortstei Pietling zum easchtn Moi urkundlich erwähnt worn. Fridolfing selba is in a Urkundn vom Kine Heinrich IV. aus'm Jahr 1077 zum easchtn Moi urkundlich erwähnt worn. Nach da Einrichtung vom Erzstift Salzburg ois territorials Herrschaftsgebiet im 13. Jahrhundert is Fridolfing Sitz vo am Schergenamt worn und des aa bis zur Auflösung vo da fürsterzbischöflichen Landesherrschaft 1803 bliem. Friderfing is nach da Säkularisation zu Bayern kemma und 1818 ois heitige politische Gmoa entstandn. Ois Pfarrei kann Friderfing seit'm 11. Jahrhundert nachgwiesen wern. 1891 bis 1893 is de heitige Pfarrkira baut worn. Auf dem Gebiet vo da Gmoa san 1970 3147, 1987 dann 3326, 2000 4007, 2014 4143 und im Jahr 2015 4147 Eihwohna zejt worn. Büagamoasta is da Schild Johann (SPD). Er is im Jahr 2002 Nochfoiga vom Stadler Eugen (Freie Wählergemeinschaft) worn. De Gmoasteuereinnahmen warn im Jahr 1999 umgerechnet 3.870 T€, davon warn de Gewerbesteuereinnahmen (netto) umgerechnet 2.530 T€. Es hot 1998 nach da amtlichen Statistik im Bereich der Land- und Forstwirtschaft zehn,
Gromstätt is a Gmoa im obaboarischn Landkroas Traunstoa. Gromstätt liegt im Cheamgau, am Sidostufa vom Cheamsee. De naxte Autobahn wia aa da naxte Bahnhof san an da Streckn Minga-Salzburg zum findn. Bergn, Cheaming, Staudach-Egerndach, Traunstoa, Übasee und Vachadorf. Gromstätt gliedert si in de Ortsteile Bergn bei Erlstätt, Erlstätt, Gromstätt, Hirschau, Höring, Marwang und Winkl. No heit weisn de Grundmauern vo am groaßn remischn Guatshof auf de Besiedelung in keltisch-remischa Zeit hi. Easchtmalig urkundlich erwähnt worn is Gromstätt am 8. Juni 959 in a Urkundn vom Kine Otto dem Groaßn in Salzburg. Da Raum um Gromstätt wead zu Beginn vom 10. Jahrhunderts ois "comitatus Teginberti" (Grafschaft vom Reginbert) gführt. Da Vawoitungsbereich war im wesentlichen oidbesiedelts Land und zeascht aa salzburgerisch' Urbar, is im Jahr 1275 an Bayern zruckgfoin. Schloss Grabenstätt is Sitz vo a ungeschlossenen Hofmark gwen, de Inhaber warn im 18. Jahrhundert de Grafn vo Rheinstoa und Tattenbach. 1803 wead de Hofmark aufglöst und 1818 wead Grabenstätt a selbständige politische Gmoa. 1978 wern bei da Gmoagebietsreform de bisherigen Gmoan Gromstätt, Erlstätt und Obahochstätt zu a Einheitsgmoa mit am Verwaltungssitz Grabenstätt zsammagschlossn. 1981 san Oba- und Untahochstätt in de Gmoa Cheaming ausgliedert worn. Auf dem Gebiet vo da Gmoa san 1970
auf Boarisch: oa Adweab (Sg.), zwoa Adweam (Pl.) D Adweam san a Grupn fü Wöata de Zeidwöata, oiso Weam, neha definian, owa genau kinan si si a auf Partizipe, aundare Adweam oda gaunze Sez beziang. Adweam san ned dekliniaboa und ned konjugiaboa, des hoast se faendan si ned noch Geschlecht, Zoi, Foi oda Zeid, sondan san oiwai gleich. Im Gegnsoz zu aundane Schbrochn kau auf Boarisch jeds Adweab a Adjektiv wean, waun si si auf a Substantif, oiso Hauptwoat, beziagt. Es gibt koane Adweam de si fum fagleichboan Adjektif in da Foam untascheitn, aussa em dass unfaendalich san. In aundane Schbrochn gibz des schau. Baischbü: Ea kaun guad kocha. Seine Rezepte san guad. Ea is guad. Adjektife wean owa im Gegnsoz zu Adweab schau an s Geschlecht, de Zoi und in Foi fu eanam Bezugswoat aubasst. Baischbü: Ea is a guada Koch. Si is a guade Kechin. Mia san guade Kech. De guadn Kech san oiwai gfrogt. Es gibt faschidane Oatn fu Adweam, je nochdem wöche Funkzion dass in am Soz iwaneman. Ma untaschait: Tempoaral Adweam (Waun?) Lokal Adweam (Wo?) Kausal Adweam (Wiaso?) Modal Adweam (Wia?) Intarogatif Adweam (Frog) de Boarischn Richtungsadweam (Wohi?) Tempoaral Adweam beschdiman de Zeid neha in
A Hagge a Haggl, is a kloane Hogg. Im Untaschied zua Hogg, wo zwoahende vawendd wead, wead a Hagge oahendi vawendd. In da Umgangssproch werd zwischn Hogg und Hagge oft gor ned untaschiedn, in da Archäologie scho: A Hogg hod a Schoftloch, a Hagge ned. S Hagge wead no vuiseitiga eigsetzt ois wia de Hogg: vom Tischla, vom Zimmara, vom Maura, vo da Feiawehr, in da Kuchl, fia de Goartnorbat usw. Friara is s Hagge aa ois Woffm eigsetzt worn. De US-Army vawendd heit no s Hagge ois Weakzeig und Woffm. Am Beispui vom Tomahawk siagt ma, dass s Hagge friara aa fir kuitische Zweck vawenndt worn is. Broadhogg, Hogg mit an broadn Bladdl Dexel, haufeamige Hogg Grompm, Spitzhogg und Hau in oam Hau (Fejdhau, Fejdhogg) Hogg, aa Hogga oda Hoggn Schnoatbrax, aa Sope, fias Beweng vo Baam Tomahawk, indianisches Hagge Commons: Hagge – Sammlung vo Buidl, Videos und Audiodateien Commons: s Hagge in da Heraldik – Sammlung vo Buidl, Videos und Audiodateien
S'Simpl is a Kabareetheata in da Weana Innenstod, des 1912 entstaundn is. Es woa aufaungs bekaunnt fia artistische und musikalische Doabietungen, mim Karl Farkas hot duat daun s'Revüetheata Einzug gnumma, wos bis kuaz voam Aunschluss duat im Programm woa. Im Zwoatn Wöödkriag haum netta reichsdeitsche Schauspüila mitmocha deafn, und s'Theata hod ma ois Luftschutzkella heagnumma. Nochm Kriag haums wieda normal weidagmocht, oba eascht, wia da Farkas 1950 zruckkemma is, is da Erfoig aa wieda kemma. Aundare berühmte Leid aus dera Zeit woan da Ernst Waldbrunn, da Hugo Wiener, da Otto Schenk und a bor aundare. Dozumois woa s'Simpl aa im ORF oft a fixa Programmpunkt. Da Farkas hod s'Simpl bis zu seim Tod 1971 gleitet, nochhant kuaz da Hugo Wiener und daun da Martin Flossmann. Seit 1993 is da Michael Niavarani da Leita vum Simpl. Aa heid nu is s'Simpl ane vu de erfoigreichstn Kabareebühnen in Wean. https://web.archive.org/web/20200115094253/https://simpl.at/ Aitrog iwer Simpl im Estareich-Lexikon vo aeiou 95 Jahre Simpl auf Ö1
A Fenomen fum Boarischn, wos owa heit neta mea in gauns wenig Regionen und doat a neta bai de ödastn Dialekt-Schbrecha fia kimt, san de Schbrosswokale. In da Schbrochwissnschoft wiad des intanazional a mim grichischn Woat Anaptyxe (anaptyxis = Entfoitung) oda Sanskrit: Svarabhakti (da Wokal aus da mitlan Rai) bezaichnet und kimt a in aundane Schbrochn fia. Des gaunze entschded foa oim, damid beschdimte Wokabin and n Glaung und de Schbrochmelodi aubasst wean kinan. Schbrosswokale gibt s im Boarischn foa oim geografisch doat, wo koa R-Wokalisiarung gmocht wiad. Dabai blaibt s R im Auslaud, oiso am End fu ana Süm oda am End fu am Woat, eahoidn, und es wiad zwischn m R und im Konsonant, dea danoch kimt, nu a Wokal aigfügt. Wöcha Wokal des is, hengt fu de Wokale dafoa ob. Oft wiad a heit a Mischfoam gret, wo s R so hoiwads wokalisiad wiad - oiso es entschded a zusezlichs A, drozdem blaibt s R eahoidn und es wiad nu a Anaptyxe aigfügt. Faglaich: tschechisch robota und russisch rabota (Работа) und „Roboter“ Schbrosswokale keman in ana aundan Foam sogoa im oidn weanarischn Dialekt foa. Dabai wiad zwischn zwoa Konsonant a Schwa-Laut aigfügt, oiso a kuazs neta hoibads
Da Helmut Schmidt (Helmut Heinrich Waldemar Schmidt) (* 23. Dezemba 1918 in Hamburg; † 10. Novemba 2015 in Hamburg) woa a deitscha Politika. Er wor bei der SPD und vo 1974 bis 1982 da Bundeskanzla vo da Bundesrepublik Deitschland. Am 1. Oktober 1982 is a durch a konstruktivs Misstrauensvotum obglest worn, ais sei damaliga Partner, de FDP, zur CDU/CSU gwexlt is, und damit de SPD-FDP-Koalition ausananda gfoin is. Sei Nochfoiga is da Helmut Kohl von da CDU worn. Ea wor voahea vo 1967 bis 1969 Voasitzenda vo da SPD-Bundestagsfraktion, 1969 bis 1972 Vateidigungsminista, 1972 Wirtschafts- und Finanzminista, 1972 bis 1974 Finanzminista. Seit 1983 wor a Midaussagewa vo da Wochnzeidung „Die Zeit“. Commons: Helmut Schmidt – Oibum mit Buidl, Videos und Audiodateien Literatur von und über Helmut Schmidt im Katalog der Deutschen Nationalbibliothek Biographie beim Deitschn Historischen Museum Biographie beim Bundeskanzleramt Helmut-Schmidt-Universität Hamburg Website vom InterAction Council mit Schmidt als Ehrenvorsitzenda
Da Helmut Kohl (Helmut Josef Michael Kohl) (* 3. April 1930 in Ludwigshafen am Rhein, damois Bayern; † 16. Juni 2017 in Ludwigshafen am Rhein) woa a deitscha Politika. Er woa bei da CDU. Vo 1969 bis 1976 is a Ministerpresident vom Bundesland Rheinland-Pfoiz gwesn. Vo 1982 bis 1998 war er 16 Joar deitscha Bundeskanzla. Da Helmut Kohl is ois dritts Kind vo oam aus Greussenheim kemadn bayrischen Finanzbeamtn, Hans Kohl, und seina Frau Cäcilie 1930 in Ludwigshafen auf d´Wejd kemma. Sei oidara Bruada is im zwoatn Wejdkriag gfoin un er is am End vom Kriag no ois Flakhejfer eizong woan. Vo da Famij is a katholisch prägt und biagalich konservativ eazong woan. Er hod dann 1950 s Abitur gmacht und dann in Mainz ogfanga Rechtswissenschoftn zum studian. 1951 is a noch Heidelberg umi, und hod auf Gschicht und Rechtswissenschoft gwexlt. 1958 hod a promoviert ois Dr. phil. Sei Freindin, de Hannelore Renner, hod a dann 1960 gheirat und mit dera hod a dann zwoa Buam griagt. Noch dem Doad vo seina Frau, 2001, hat a 2008 de Maike Richter gheirat. Im selbn Joahr, kurz vor da Hochzeit, hod a bei am Sturz a Schädel-Hirn-Trauma kriagt. Seitdem hod a kaum
Thema vo dem Artikl han de Substantive, eana Gschlecht und Deklination, de bschtimmtn und unbschtimmtn Artikl und de Vakleanarung. In da boarischn Sproch gibts Werta, de zwar dessoibe bedeiten wia im Deitschen, awa a anders Gschlecht ham, zum Beispui: Haptartikl: Boarische Grammatik (Genitif) Ani vo de wichtigstn grammatikalischn Bsondaheitn vom Boarischn is, dass' koan Genitiv gibt. De drei Fälle vom Boarischn san Nominativ (da Bua), Dativ (im/am Buam) und Akkusativ (in/an Bua). Stodn Genitiv nimmt ma de Präposizion vo her oda an Dativ zammat miam Possessivpronoma, wenn ma song wui, dass ebs am Menschn khöat. Wia im Lateinischen aa gibts im Boarischen an Vokativ, den brauchts, wennst oan oda mera ooredst: Da Nominativ "Johann kommt." hoaßt im Boarischen "Da Hans kimmt." und fangt mit'm Adiggl voam Nama oo. Im Vokativ "Johann, komm!" hoaßt dann blos no "Hans, kimm!", da stejt dann koa Adiggl mea voam Nama. Boarische Weada muas ma, weis koan Genitiv hamd, aa a weng andas deklinian (de Umschreibungen fian Genitiv sand in da foigadn Taböin kursiv gschriem). Voa oim de Adiggl han rechd undaschiedlich zum Deitschn. Anmerkung: Des "gg" bei Brugg/Bruck is net stimmhoft und im WMB mehra wia "ck". Bei da Singular Form "die Brücke" kon
Thema vo dem Artikl san de Verbn und eana Konjugation. D Infinitiv-Endung is normoiaweis -n. De ko se owa vaendan, je noun Laut dea wou voa irer stejd. Wej des gnau is, des stejd in da druntan Tabej za de Gengwartsfoama mid drinnad. Gem touts grammatisch de easchte, de zwoate und de dritte Peason Singular und Plural. Unta de Pronomen stenga de Normoiendunga, dej kinna se owa je nouch da boarisch-grammatischn Verbkategorie endan. De easchte Vagongaheit wead in Bayern in so guad wia olle Fej mid da zwoatn umgonga: Owa es gibd a boa wenige Verbn, de wos a Imperfekt hoam: Undam Strich is's owa aso, doss ma, wo s gehd, de zwoate Vagongheit nemma soit! Nua wonn's wiakli ned ondast gehd, ko ma af's Imperfekt zruckgreifn. De Weata, de wos om gnennd worn san, wern oba aa im östareichischn Hochdeitsch mid "sein" buidd. Aa s Plusquamperfekt gibd's im Boarischn, s wead owa ondas buidd wia im Deitschn, zwoa mid de sejm Huifsverbn hoam und sei, owa ondare Stejung. Es is eingtli recht oafoch, stott doss as Huifsverb in da easchtn Vagongaheit stähd, des jo im Boarischn quasi ned gibd, weads hoid in da zwoatn heagnumma. As Plusquamperfekt gibd's owa
Der Artikl do gheart zua Artiklsammlung iba'd Grammatik vo da Boarischn Sproch. A Ibasicht iba olle Artikl zum Thema findt ma in Boarische Grammatik. Thema vo dem Artikl han de Pronomen. Sie haben sich ganz schön vertan! Dee hamd si gscheid vàda! Da haben sie' sich aber ganz schön vertan! Do ham sà' si owa gscheid vàda! Wia ma segd, wiad im zwoadn Sotz des "sie" ois "sà" ausdruggd. In dea Sotzstellung kamma des aa need oandasd schreim. Hast du es schon erledigt? Hosd às scha gmochd? Hast du sie' schon angerufen? Hosdàs scha agruafa? Wia ma segd, wiad dees Woad fia "sie" und dees fia "es" bei dera Sotzstellung duach oa und desseeiwe Woad ausdruggd: Nämli duach "às", wobei des "à" bei da femininen Foam nua ois Bindevokal oan dees "hosd" städ. D Heflichkeitsform: "Haben Sie' sich angeschnallt?", fragt der Polizist. "Ham S Eana aghengt?", frogd da Bolizisd. "Wir bringen Sie nach Hause; es ist schon spät!" "Mia foma Eana hoam; s is scha schbod!" "Sie kenne ich!" "Eana keen i!" Dialekt: Westlichs Nordboarisch Dean gits nu ba de Singular-Personalpronomen hinter Präpositiona, beispülsmasse: wecha mainer, one dainer, hinter seiner (gmoant is dou ollamol d Person sölwer, nix wos irer
Es Thema vo dean Artikl han d Adjektive. De attributiv brauchtn Adjektive, olso dej wou vor an Substantiv stenga und des gnejer bstimma, wern dekliniad: Bsunders bols um Lait gejt, kinna oa Endunga in Singular aa weggafolln: An Genitiv hout es Boarische dou niat, fia dean wead da Dativ vawendt, baispülswais en guatn Mo sei Kind oda es Kind von guatn Mo, de guatn Lait eanere Kinder oda de Kinder vo de guatn Lait. Mit de Possessivpronomen lautn d Adjektive aa wej min unbstimmtn Artikl, baispülswais 'sei guater Mo, 'sei guate Frau, 'sei guats Kind, 'seine guatn Lait. In de Dialekte, wou es n tolwais vokalisiad wead, wead d Endung -n zo ran -a, baispülswais an longa Haxn (owa: an kurzn Haxn), oda de kloana Kinder (owa: de guatn Kinder), dou aa de kloan Kinder. D Endung -er wead in Dialekte, wou es r vokalisiad wead, [ɐ] gsprocha, und in Dialekte, wou es r niat vokalisiad wead [ɐr] oda [ər]. De prädikativ brauchtn Adjektive, olso dej wou hintern Substantiv stenga und wos iwa des assong, wern niat dekliniad: Es Boarische kennt aa prädikative Attribute - wej d Grammatiker song. Büldn tout'mas mit da Glaichsetzungspartikl oisa (MB) oda onsa (NB) +
Bechlarn is a Stod mit 3.957 Eihwohna (2016) im Bezirk Mök in Niedaöstareich. Bechlarn liegt im Mostviadl, am südlichn (rechtn) Ufa vo da Donau direkt an da Mindung vo da Erlauf, im Nibelungengau, und wead aa ois Nibelungenstod bezeichnet. De Fläche vo da Stod umfosst 17,89 Quadratkilometa. 16,47 Prozent von da Flächn sa Woid. De Stod Bechlarn besteht aus sechs Katastralgmoana: Brunn Ornding Pöchlarn Rampersdorf Röhrapoint Wörth Scho 4000 vua Kristus is de Region bsiedelt gwen, an dera Stöi woa a wichtiga Donauibagang und a kloans remischs Kastell. Bechlarn wead ois Bechelaren im Nibelungenliad ois Stammburg vom Rüdiger von Bechelaren gnennt. Buagamoasta da Stod is da Franz Heisler (ÖVP), Amtsleita da Johannes Giestheuer. Im Stodgmoarod gibts noch da Woi 2015 bei insgsamt 23 Sitz foigende Mandatsvateilung: ÖVP 12, FPÖ 6, SPÖ 3, INPÖ 1, Greane 1. s Oskar Kokoschka-Dokumentation mit Weakn vom Kokoschka söba und Wechslausstöllunga as 800 Joa oide Rathaus da oide Rathauskölla ois Veraunstoitungsoat da Welserturm da Demmerturm as Renaissanceschloss Pöchlarn as Tischlamuseum de Pforrkira Maria Himmefoat, baut zwischn 1389 und 1429 und in barockem Stil 1766 nach am Brand erneiat. as Nibelungendenkmoi mit de Woppn vo de Nibelungenstädt. Da Oskar Kokoschka is am 1. Meaz 1886 do
Hoog (aumtlich: Haag) is a Stod in Niedaöstareich. Si liegt im Mostviadl. Hoog liegt im Westn vom Mostviadll im niedaöstareichischen Oipnvoaland. 15,79 Prozent vo da der Fläche san Woid. Katastralgmoandn san: Edelhof, Gstetten, Stadt Hoog, Hoamberg, Holzleitn, Knillhof, Krottendorf, Porstenberg, Radhof, Reichhub, Salaberg, Schudutz. Im Oitadum woa des Gebiet Tei vo da remischn Provinz Noricum. 1032 wead de Weihe vo da Kira in Haag durch an Passauer Bischof Berengar belegt, des is de easchte urkundliche Nennung vom Ortsnama. 1282 wead dann aa de Burg Salaberg erwähnt. Wei Hoog im östareichischen Kernland Niederösterreich liegt, hod der Ort de selbe wechselvolle Historie wia Östareich. 1932 kimmts zua Stoderhebung. 1938 wern de getrennten Gmoana Stod Hoog und Hoog zu oana Groaßgmoa vaeinigt. Schloss Salaberg Wehrkira